Augustinus Rotundus
Augustinus Rotundus Res apud Vicidata repertae: Nativitas: 1520; Vielun Obitus: 20 Martii 1582; Vilna Patria: Magnus Ducatus Lituaniae Memoria Sepultura: ecclesia sanctorum Ioannium Vilnensis Insignia heraldica Augustinus Rotundus (anno 1520 Vielune natus; die 20 Martii 1582 Vilnae mortuus) fuit iuris peritus Polonus et Lituanus, regis a secretis, rerum scriptor Latinus. In Collegio Lubransciano(pl) Posnaniae et in Universitate Wittenbergensi, postea in Universitate Bononiensi eruditus, Vilnae officium fungebatur, ubi anno 1552 advocatus (wójt) factus est. Statuta Magni Ducatus Lituaniae Latine (a lingua Ruthenica) vertit, quorum editionem tertiam redegit, multa iuris Romani principia in ea includens. Sigismundi II Augusti testimonium composuit. Videtur Cronicam sive Historiam Lituaniae et Epitomen principum Lituaniae composuisse, quarum manuscripta cum manuscripto statutorum servantur. Item Rozmowa Polaka z Litwinem (Colloquium Polono et Lituani), tractatus anonymus Polonus, a Rotundo scriptus esse putatur. Eius epistolae ad Stanislaum Hosium editae sunt.